title: "Pharis\u00e4er (Religioon)"
text: "\n\nBigrep \nDi Pharis\u00e4ers (hebr. peruschim, di ofs\u00f6nert Lir, lat. pharis\u00e6|us, -i) wiar en theologisk \u00dctrochting \u00f6n't antik Judendom. \nJa wiar aktiif, wan di taust j\u00fcdisch Tempel st\u00f6n (ombi 530 f. Chr. - 70 a. Chr.). Diarachter es diarfan dit rabbinsk Judentom uuren, di iintsig Rochting, wat et jit jeft.\n\n\u00d6n't Nii Testament uur di Pharis\u00e4ers Heuchlers n\u0113mt, wat me Poleemik t\u00f6 d\u00f6n her haa skel.\nDi Bigrep uur \u00f6n Masi L\u00f6nen fan't kristlich Injemsl\u00f6n fuar salevgirocht Lir en Heuchlers br\u00fckt.\nDat Uurt uur uk fuar Lir nemen, wat fuul en p\u00fctjerig kritisiari en diarbi ek rocht ee\u0111er't Hiili luki.\nDi Achtergr\u00fcn fan di Poleemikbigrep uur jir leeter forklaarit.\n\nPharis\u00e4ers en Kristendom \n\nDat Nii Testament es \u00f6n di taust Hualev fan't jerst en \u00f6n di jerst Hualev fan't taust Jaarh\u00f6nert skrefen uuren. \nDiarbenen es fan Pharis\u00e4ers t\u00f6 lees, wat t\u00f6\u00f6gen Jesus fan Nazareth aarberi. Fuaral sen di man sin wichtigst Diskusioonspartners.\nHat jeft Lir wat finj, dat diar olter hart sair uur, dat di Pharis\u00e4ers bluat fan b\u00fcten lukit haa, en dat dit diari \u00fcs Heuchelei olter kuurt t\u00f6hopbraacht uur.\nDes Lir sii, dat diarfan en Br\u00fckdom fan \"Antijudaismus\" kemen es, hurfan dit k\u0101m, dat dit en Skempuurt uur, hurfan di Drink ja noch uk sin Naam heer.\n\nFan des Lir uur dat Nii Testament sa forst\u00f6nen, dat di Pharis\u00e4ers diar olter ginau achter't Iinhualen fan Riinhairsgisetsen lukit haa, man Jesus wel dat urkristlich Prinsip fan di God- en Naiberslefhair \u00fcs jerst se.\nDi Bigr\u00fcning uur fan des Zitaat nemen:\n''En ik forklaari ju: Wan ju Girochtighair ek beeter es \u00fcs di fan di Skriifk\u00f6nstlers en Pharis\u00e4ers, da ken i ek iin \u00f6n't Hemelrik kum.\" (Mat 5:20)\n\n\u00dc\u0111er Lir meen, dat di negatiif Meening aur di Pharis\u00e4ers gur fuar di Mission wiar, aurdat di jerst Kristen (ombi 70 a. Kr.) taacht haa skel, dat ja di rocht Juuden wiar en dit ual Judendom, huarfuar uk di Pharis\u00e4ers st\u00f6n, n\u00fc gans gur wech k\u00fcr.\nDiarfuar skel di jerst Kristen en negatiif Skelt fan di Pharis\u00e4ers weegit haa (Poleemik).\n\nForwiisen / Futnooten \n\nBok fan Heinrich Graetz aur di Fraagi, hur \"Pharis\u00e4er\" en Skempuurt uuren es.\nDas Feindbild schlechthin: Bok fan Rabbiner Dr. Eugen G\u00e4rtner aur dat Fiindskelt, wat hi sjocht.\n\nReligion"